Nespresso reafirmă angajamentul pentru sustenabilitate
Nespresso reafirmă angajamentul pentru sustenabilitate prin publicarea unui studiu de Analiză a Ciclului de Viață (Life Cycle Assessment - LCA) - o cercetare realizată de către Quantis, ce oferă detalii ale impactului asupra mediului prin calcularea amprentei de carbon pe care o are o ceașcă de cafea pe întreg lanțul de business - de la cultivarea boabelor de cafea până la reciclarea capsulelor, potrivit unui comunicat emis redacției. Cu dorința de a identifica etapele unde se pot aduce îmbunătățiri pentru a reduce emisiile și a sprijini consumatorii să adopte obiceiuri mai sustenabile, Nespresso prezintă rezultatele studiului și vorbește despre intervențiile sustenabile din business pe care deja le-a integrat în ultimii ani - global și în plan local, în România.